section_heading: Svjetsko automobilističko prvenstvo za konstruktore
paragraph_text: Prva Velika Nagrada Belgije održana je 1925. na Spa-Francorchampsu, a utrku je osvojio tvornički vozač Alfa Romea, Antonio Ascari. Nažalost, nakon osvajanja utrke 1925., Ascari je poginuo na idućoj Velikoj Nagradi Francuske. Nakon 1925., utrka u Belgiji nije se vozila sve do 1930. kada je izbačena Malmedy šikana, a te godine pobjedu je odnio Louis Chiron u Bugattiju.